stanford-oval/wikipedia huggingface dataset:
แขวงตลาดน้อย
แหล่งข้อมูลอื่น > แผนที่และภาพถ่าย

แผนที่และภาพถ่ายทางอากาศของ แขวงตลาดน้อย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′05″N 100°30′47″E﻿ / ﻿13.734757°N 100.513063°E﻿ / 13.734757; 100.513063
แหล่งข้อมูลอื่น > หนังสือและบทความ

Koizumi, Junko. “Chinese Shrines Contested: Power and Politics in Chinese Communities in Bangkok in the Early Twentieth Century.” in Geoff Wade and Li Tana (eds.), Anthony Reid and the Study of the Southeast Asian Past.  pp. 336-355.  Singapore: institute of Southeast Asian Studies, 2012.
แหล่งข้อมูลอื่น > เว็บไซต์

"ชุมชนคนรักตลาดน้อย ตะลัคเกียะ". เฟซบุก.
"ตลาดน้อย ชุมชน "จีน" กับความเฟื้องฟูที่ถูกกลบเกลื่อนจากย่านสำเพ็ง". ศิลปวัฒนธรรม.
วัดป่าพุทธพจนาราม

| วัดป่าพุทธพจนาราม |
| --- | --- |
พระเจดีย์วัดป่าพุทธพจนาราม

ชื่อสามัญ: วัดป่าพุทธพจนาราม
ที่ตั้ง: 96 หมู่ที่ 1 ตำบลบ้านปง อำเภอหางดง จังหวัดเชียงใหม่
นิกาย: เถรวาท ธรรมยุติกนิกาย
 สถานีย่อยพระพุทธศาสนา
วัดป่าพุทธพจนาราม ตั้งอยู่ที่ 96 หมู่ที่ 1 ตำบลบ้านปง อำเภอหางดง จังหวัดเชียงใหม่ ทางทิศใต้ของดอยสุเทพ ห่างจาก ถนนสาย หางดง-กฤษดาดอย 2 กิโลเมตร (เลี้ยวซ้ายตรง ก.ม.6 ก่อนถึงบ้านปงเล็กน้อย) ห่างจากเชียงใหม่ราว 18-19 กิโลเมตร เส้นทางคมนาคมไปมาได้สะดวกทุกฤดูกาล
บริเวณที่สร้างสำนักปฏิบัติธรรม ตั้งอยู่ในสถานที่สัปปายะ พอสมควรสำหรับผู้ใฝ่ธรรม เข้ามาปฏิบัติธรรม เพราะเป็นสถานที่ที่ไม่พลุกพล่านและไม่ห่างไกลจากชุมชนเกินไป พื้นที่ตั้งอยู่ในหุบเขามีที่ราบลุ่ม สลับกับเนินเขาเตี้ยๆ ภูมิประเทศโดยรอบมีทั้งป่าเขาและไร่สวนของชาวบ้าน ทัศนียภาพดูสงบร่มเย็นดี ที่สำคัญบริเวณที่ตั้งวัดป่าพุทธพจนารามแห่งนี้ เคยเป็นที่ตั้งวัดเก่ามาแต่โบราณกาล ปัจจุบันยังมีเนินเจดีย์ วิหารหลงเหลืออยู่ มีอิฐแกร่งก้อนโตที่คนสมัยนั้นใช้สร้างศาสนสถานอยู่จำนวนมาก น่าเสียดายที่รีบสร้างเสนาสนะทับบริเวณโบราณสถาน โดยยังไม่ได้ทำการสืบค้นหลักฐาน
ที่ตั้งและอาณาเขต

ทิศเหนือ            จรดถนนสาธารณะ
ทิศใต้               จรดเขตที่ดินและไร่สวนของชาวเมืองมีห้วยเสี้ยวลำธารเล็กๆคั่นอยู่
ทิศตะวันออก     จรดบ้านพักของนายจรัญ ชาวสมุทรสาครซึ่งในอาณาบริเวณโดยรอบสำนักฯ มีบ้านพักอื่นๆ อยู่หลายหลัง
ทิศตะวันตก       จรดเขตสวนของอดีตนายอำเภอ
ประวัติการสร้างวัด

ที่ดินที่สร้างวัดป่าพุทธพจนารามแห่งนี้ มี 2 แปลง 2 เจ้าของ เกิดขึ้นจากการริเริ่มอันเป็นกุศลเจตนาของนางโศภา เมืองกระจ่าง (นันทขว้าง) กับหลานสาวคือ นางดวงตา นันทขว้าง (นางดวงตารับมรดกที่ดินมารดาคือ นางสุวรรณี สุคนธา) และนายวิเชียร เชิดชุตระกูลทอง และครอบครัว แห่งบริษัท อิฐภราดร จำกัด ผู้เป็นเจ้าของที่ดินบริเวณนี้มานาน
ประวัติการสร้างวัด > เจ้าภาพถวายที่ดินแปลงที่ 1

เมื่อวันที่ 24 ธันวาคม 2543 นางโศภา ได้ทำหนังสือมอบถวายที่ดินจำนวน 5 ไร่ 36 ตารางวา ให้เป็นสมบัติของวัดเจดีย์หลวงวรวิหาร โดยมีพระเดชพระคุณพระธรรมดิลก (สมณศักดิ์สุดท้ายคือพระพุทธพจนวราภรณ์ (จันทร์ กุสโล) ) อดีตเจ้าอาวาสวัดเจดีย์หลวงเป็นผู้รับมอบ เพื่อสร้างเป็น วัดป่าพุทธพจนาราม ตามคำแนะนำประสานงานของ นางเบญมาศ นิมมานเหมินทร์ ผู้มีที่ดินอยู่ข้างเคียง และเป็นที่ปรึกษาเป็นกรรมการสร้างวัดป่าพุทธพจนารามแห่งนี้มาแต่ต้น
คณะเจ้าภาพร่วมกับพระเดชพระคุณพระพุทธพจนวราภรณ์ ได้สร้างเสนาสนะที่จำเป็นเช่น ศาลาหลังเล็กขึ้น 1 หลัง  พร้อมกับสร้างกุฏิที่พำนักเดิม ตั้งชื่อว่า วัดป่าพุทธพจนวราราม และได้เปลี่ยนชื่อเป็น วัดป่าพุทธพจนาราม ในภายหลัง เพื่อเป็นอนุสรณ์และมงคลนาม ในโอกาสที่หลวงพ่อได้รับสถาปนาเลื่อนสมณศักดิ์จากพระธรรมดิลก เป็นพระพุทธพจนวราภรณ์ พระราชาคณะ เจ้าคณะ รองชั้นหิรัณยบัฎเมื่อวันที่ 5 ธันวาคม 2544 ได้ทำพิธีมอบถวาย วัดป่าพุทธพจนาราม แด่พระเดชพระคุณพระพุทธพจนวราภรณ์ และคณะสงฆ์ เมื่อวันที่ 14 มีนาคม 2545
ประวัติการสร้างวัด > เจ้าภาพถวายที่ดินแปลงที่ 2

ในระยะแรกการเข้า-ออกวัดป่าพุทธพจนาราม ต้องอาศัยทางผ่านเข้า-ออกทางประตูรั้วบ้านพักของนายจรัญ-นางศิริเพ็ญ วัชรมัย ผู้มีที่ดินติดกับเขตวัดป่าพุทธพจนาราม ทางทิศตะวันออกและเป็นกรรมการจัดตั้งวัดป่าพุทธพจนาราม นี้คนหนึ่งซึ่งเจ้าของบ้านเต็มใจและยินดีอำนวยความสะดวกให้พระสงฆ์และศรัทธา ผ่านเข้าออกได้สะดวกสบาย แต่ความรู้สึกเกรงใจย่อมมีเป็นธรรมดา
เมื่อปี 2543 นายวิเชียร เชิดชูตระกูลทอง ผู้มีที่ดินอยู่ติดกับที่ตั้งวัดป่าพุทธพจนาราม ด้านเหนือได้แสดงเจตจำนงจะถวายที่ดินให้วัดเจดีย์หลวงมาครั้งหนึ่งแล้ว จนกระทั่งมาเมื่อวันที่ 20 เมษายน 2546 เนื่องในโอกาสครบรอบ 25 ปี บริษัท อิฐ ภราดร จำกัด และบริษัทในเครือ นายสม-นางบัวเขียว เชิดชูตระกูลทอง พร้อมด้วยบุตรธิดา คือนาย วิเชียร-น.ส. นงนุช และนายวิชิตและญาติมิตร จึงได้ทำพิธีถวายที่ดินจำนวน 8 ไร่ 2 งาน (5 ไร่เป็น บ่อดินที่มีน้ำขังลึกประมาณ 10 เมตร ) ให้วัดเจดีย์หลวงวรวิหาร ณ พระวิหารหลวง วัดเจดีย์หลวงวรวิหาร เพื่อเป็นบุญนิธิสร้างบารมีธรรมตามกุศลเจตนา ทำให้ที่ดินสร้างวัดป่าพุทธพจนาราม ทั้งสองแปลงเชื่อมต่อเป็นแปลงเดียวกัน เมื่อคณะกรรมการสร้างสำนักปฏิบัติธรรม ได้ทำการเกรดพื้นที่รอบบ่อดิน ที่กลายเป็นสระใหญ่ ทำให้เกิดทัศนียภาพที่งดงามเย็นตาสบายใจ พร้อมได้สร้างถนนเข้าสู่ วัดป่าพุทธพจนาราม จากที่ดินแปลงที่สองนี้อีกเส้นทางหนึ่งทางด้านทิศเหนือ ทำให้ได้ถนนเข้า-ออกวัด สะดวกสบายมากขึ้นนอกจากนั้น  ยังมีที่ดินอีก แปลงหนึ่งราว 9 ไร่ที่นาย วิเชียร เชิดชูตระกูลทองได้มอบถวายเพิ่มเติมอีก โดยท่านเจ้าคุณพระโสภณธรรมสาร เจ้าอาวาสวัดป่าดาราภิรมย์เป็นประธานรับการถวายที่ดินดังกล่าว
ปูชนียสถาน-วัตถุ

พระเจดีย์
ศาลาทำวัตร
ศาลาแดงสำหรับผู้ปฏิบัติธรรม
หอฉัน
กุฎิไทลื้อ
หลวงปู่ฤๅษี
สถาบันวิจัยวิทยาศาสตร์การแพทย์ทหาร

| สถาบันวิจัยวิทยาศาสตร์การแพทย์ทหาร |
| --- | --- |
ประเทศ: ไทย
รูปแบบ: กองทัพบก
กองบัญชาการ: สถาบันวิจัยวิทยาศาสตร์การแพทย์ทหาร ถนนราชวิถี แขวงทุ่งพญาไท เขตราชเทวี กรุงเทพมหานคร
สมญา: เหล่าทหารแพทย์
วันสถาปนา: 6 มิถุนายน พ.ศ. 2504
ผู้บังคับบัญชา
ผู้อํานวยการ: พลตรี ณัฐนนท์ ภุคุกะ
สถาบันวิจัยวิทยาศาสตร์การแพทย์ทหาร เป็นหน่วยทหารของกองทัพบก สังกัดศูนย์อํานวยการแพทย์พระมงกุฎเกล้า กรมแพทย์ทหารบก มีภารกิจให้บริการตรวจวินิจฉัยและวิเคราะห์ทางห้องปฏิบัติการทางการแพทย์แก่กำลังพลกองทัพบก และดำเนินงานด้านการวิจัยวิทยาศาสตร์การแพทย์ทหาร และ ปัจจุบันมีพลตรี ณัฐนนท์ ภุคุกะ ดำรงตำแหน่งผู้อำนวยการ
ประวัติ

พ.ศ. 2504 กระทรวงกลาโหมได้อนุมัติอัตราจัดตั้ง สำนักงานโครงการวิจัยทางการแพทย์ขององค์การ สปอ. หรือ SEATO LAB (สน.วพ.สปอ.) เป็นส่วนราชการขึ้นตรงต่อสำนักผู้บัญชาการทหารสูงสุด กองบัญชาการทหารสูงสุด กระทรวงกลาโหม ประกอบด้วย หน่วยวิจัยฝ่ายไทย หน่วยวิจัยฝ่ายสหรัฐอเมริกา ต่อมาในพ.ศ. 2520 ได้รับการเปลี่ยนชื่อเป็น สถาบันวิจัยวิทยาศาสตร์การแพทย์ทหาร โดยให้เป็นหน่วยงานของสำนักผู้บัญชาการทหารสูงสุด พ.ศ. 2531 ปรับโอนเป็นหน่วยขึ้นตรงต่อกรมแพทย์ทหารบก พ.ศ. 2550 ได้มีการเปลี่ยนแปลงอีกครั้ง โดยเป็นหน่วยขึ้นตรงศูนย์อํานวยการแพทย์พระมงกุฎเกล้า
สถาบันวิจัยวิทยาศาสตร์การแพทย์ทหารใช้นามย่อ "สวพท." ปัจจุบันมีที่ตั้งอยู่ที่ถนนราชวิถี แขวงทุ่งพญาไท เขตราชเทวี กรุงเทพมหานคร
หน่วยงานภายใน

กองอำนวยการ
กองวิจัย
กองวิเคราะห์
หน่วยวิจัยทางการแพทย์ฝ่ายสหรัฐอเมริกา
ณ บางช้าง

| ราชินิกุล ณ บางช้าง |
| --- | --- |
ตราประจำราชินิกุล ณ บางช้าง
ประเทศ: ประเทศไทย
ถิ่นพำนักปัจจุบัน: จังหวัดสมุทรสงคราม
นิรุกติศาสตร์: นะ-บาง–ช้าง ภาษาไทย: ณ+บางช้าง "แห่งบางช้าง"
ถิ่นกำเนิด: ตำบลบางช้าง อำเภออัมพวา​ จังหวัดสมุทรสงคราม​
ก่อตั้ง: 12 กันยายน พ.ศ. 2456
ต้นตระกูล: พระยาสมุทรสงคราม (ศร)
ตระกูลที่เกี่ยวข้อง: ราชวงศ์จักรี​ ตระกูลบุนนาค​
ณ บางช้าง เป็นสกุลซึ่งเป็นพระญาติวงศ์ในสมเด็จพระอมรินทราบรมราชินี พระอัครมเหสีในพระบาทสมเด็จพระพุทธยอดฟ้าจุฬาโลกมหาราช
สกุล ณ บางช้าง นับว่าเป็นหนึ่งในนามสกุลเก่าแก่ของไทย
ตระกูล ณ บางช้าง สืบเชื้อสายจากเจ้าเมืองคนแรกของเมืองบางช้าง ซึ่งคือ พระยาสมุทรสงคราม (ศร)
สถานีรถไฟชุมทางแก่งคอย

สถานีรถไฟชุมทางแก่งคอย ตั้งอยู่ที่อำเภอแก่งคอย จังหวัดสระบุรี เป็นสถานีรถไฟชั้นหนึ่ง เป็นชุมทางแยกไป 3 เส้นทาง คือเส้นทางผ่านตำบลลำนารายณ์ อำเภอชัยบาดาล จังหวัดลพบุรี และ อำเภอจัตุรัส จังหวัดชัยภูมิ กับเส้นทางผ่าน อำเภอมวกเหล็ก จังหวัดสระบุรี และ อำเภอปากช่อง จังหวัดนครราชสีมา ก่อนจะไปบรรจบกันที่ สถานีรถไฟชุมทางบัวใหญ่ จังหวัดนครราชสีมา อยู่ห่างจากสถานีรถไฟกรุงเทพเป็นระยะทาง 125 และอีกเส้นแยกไปชุมทางคลองสิบเก้า
กำหนดเวลาเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ชุมทางแก่งคอย | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ร141 | กรุงเทพอภิวัฒน์ | 23.05 | 01:10 | อุบลราชธานี | 10.20 |  |
|  | ท433 | ชุมทางแก่งคอย | 05.28 | 05:30 | ชุมทางบัวใหญ่ | 10.10 |  |
|  | ดพ21 | กรุงเทพอภิวัฒน์ | 06.10 | 07:44 | อุบลราชธานี | 14.00 |  |
|  | ร135 | กรุงเทพอภิวัฒน์ | 07.10 | 09:22 | อุบลราชธานี | 18.00 |  |
|  | ด75 | กรุงเทพอภิวัฒน์ | 08.45 | 10:28 | หนองคาย | 17.30 |  |
|  | ท439 | ชุมทางแก่งคอย | 11.45 | 11:45 | ชุมทางบัวใหญ่ | 16.45 |  |
|  | ด71 | กรุงเทพอภิวัฒน์ | 10.35 | 12:14 | อุบลราชธานี | 19.50 |  |
|  | ธ233 | กรุงเทพ (หัวลําโพง) | 11.30 | 14:05 | สุรินทร์ | 20.00 |  |
|  | ท437 | ชุมทางแก่งคอย | 16.55 | 16:55 | ลำนารายณ์ | 18.30 | งดเดินรถ |
|  | ร146 | อุบลราชธานี | 09.30 | 18:13 | กรุงเทพอภิวัฒน์ | 20.45 | งดเดินรถ |
|  | ช341 | กรุงเทพ (หัวลําโพง) | 17.00 | 20:00 | ชุมทางแก่งคอย | 20.00 |  |
|  | ด77 | กรุงเทพอภิวัฒน์ | 19.05 | 20:53 | หนองคาย | 03.45 | งดเดินรถ |
|  | ร139 | กรุงเทพอภิวัฒน์ | 19.25 | 21:22 | อุบลราชธานี | 06.15 |  |
|  | ดพ25 | กรุงเทพอภิวัฒน์ | 20.25 | 22:33 | หนองคาย | 06.25 |  |
|  | ดพ23 | กรุงเทพอภิวัฒน์ | 21.05 | 22:34 | อุบลราชธานี | 06.35 |  |
|  | ร133 | กรุงเทพอภิวัฒน์ | 21.25 | 23:13 | เวียงจันทน์ (คำสะหวาด) | 09.05 |  |
|  | ด67 | กรุงเทพอภิวัฒน์ | 21.30 | 23:44 | อุบลราชธานี | 07.50 | งดเดินรถ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
กำหนดเวลาเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ชุมทางแก่งคอย | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ด78 | หนองคาย | 18.30 | 01:55 | กรุงเทพอภิวัฒน์ | 03.50 | งดเดินรถ |
|  | ร142 | อุบลราชธานี | 17.35 | 02:25 | กรุงเทพอภิวัฒน์ | 04.10 |  |
|  | ดพ26 | หนองคาย | 19.40 | 03:06 | กรุงเทพอภิวัฒน์ | 05.50 |  |
|  | ด68 | อุบลราชธานี | 19.30 | 03:34 | กรุงเทพอภิวัฒน์ | 06.40 | งดเดินรถ |
|  | ร140 | อุบลราชธานี | 20.30 | 04:20 | กรุงเทพอภิวัฒน์ | 07.10 |  |
|  | ร134 | เวียงจันทน์ (คำสะหวาด) | 18.25 | 05:01 | กรุงเทพอภิวัฒน์ | 07.30 |  |
|  | ช342 | ชุมทางแก่งคอย | 05.30 | 05:30 | กรุงเทพ (หัวลําโพง) | 08.30 |  |
|  | ท440 | ชุมทางบัวใหญ่ | 05.50 | 10:40 | ชุมทางแก่งคอย | 10.40 |  |
|  | ธ234 | สุรินทร์ | 05.20 | 11:35 | กรุงเทพ (หัวลําโพง) | 14.25 |  |
|  | ด72 | อุบลราชธานี | 05.40 | 12:27 | กรุงเทพอภิวัฒน์ | 14.30 |  |
|  | ด76 | หนองคาย | 07.45 | 14:42 | กรุงเทพอภิวัฒน์ | 16.35 |  |
|  | ท438 | ลำนารายณ์ | 06.07 | 15:27 | ชุมทางแก่งคอย | 07.35 | งดเดินรถ |
|  | ร136 | อุบลราชธานี | 07.00 | 15:28 | กรุงเทพอภิวัฒน์ | 17.55 |  |
|  | ท434 | ชุมทางบัวใหญ่ | 12.20 | 17:10 | ชุมทางแก่งคอย | 17.10 |  |
|  | ร146 | อุบลราชธานี | 09.30 | 18:11 | กรุงเทพอภิวัฒน์ | 20.45 | งดเดินรถ |
|  | ท432 | ขอนแก่น | 13.38 | 20:30 | ชุมทางแก่งคอย | 20.15 |  |
|  | ดพ22 | อุบลราชธานี | 14.50 | 20:52 | กรุงเทพอภิวัฒน์ | 22.35 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
เจ้าคุณพระราชพันธุ์นวล

| เจ้าคุณพระราชพันธุ์นวล |
| --- | --- |

เกิด: บ้านอัมพวา ตำบลบางช้าง จังหวัดสมุทรสงคราม
เสียชีวิต: สยาม
มีชื่อเสียงจาก: พระกนิษฐาในสมเด็จพระอมรินทราบรมราชินี
คู่สมรส: เจ้าพระยาอรรคมหาเสนา (บุนนาค)
บุตร: 10 คน
บิดามารดา: พระชนกทอง ณ บางช้าง (บิดา) สมเด็จพระรูปศิริโสภาค มหานาคนารี (มารดา)
เจ้าคุณพระราชพันธุ์นวล เป็นภริยาในเจ้าพระยาอรรคมหาเสนา (บุนนาค) ท่านเกิดในตระกูลคหบดีชาวบ้านอัมพวา ตำบลบางช้าง จังหวัดสมุทรสงคราม เป็นพระธิดาของพระชนกทอง ณ บางช้าง กับสมเด็จพระรูปศิริโสภาคย์มหานาคนารี เป็นพระกนิษฐาในสมเด็จพระอมรินทราบรมราชินี มีพี่น้องร่วมบิดามารดา รวม 10 คน ซึ่งนับเป็นสายสกุลราชินิกุล ได้แก่
เจ้าคุณหญิงแวน (บางแห่งว่า แว่น)
เจ้าคุณหญิงทองอยู่  สมรสกับท่านตาขุนทอง มีธิดาชื่อ "หงส์" ซึ่งถวายตัวเป็นพระสนมใน พระบาทสมเด็จพระพุทธยอดฟ้าจุฬาโลกมหาราช
เจ้าคุณชายชูโต ต้นสกุลชูโต แสง-ชูโต และ สวัสดิ์-ชูโต
สมเด็จพระอมรินทราบรมราชินี
เจ้าคุณชายแตง
เจ้าคุณหญิงชีโพ มีบุตรชายเพียงผู้เดียวชื่อ หงส์ แต่โดนพม่าจับเอาไปเป็นเชลย และไม่ได้กลับคืนมา จึงสิ้นสุดวงศ์เพียงเท่านี้
เจ้าคุณชายพู
เจ้าคุณหญิงเสม
เจ้าคุณหญิงนวล (เจ้าคุณพระราชพันธุ์นวล)
เจ้าคุณหญิงแก้ว สมรสกับพระยาสมุทรสงครามซึ่งมีบรรพบุรุษโดยนับทางบิดาตลอดเป็นเจ้าแสนเช่นกัน  ทั้งเจ้าคุณหญิงแก้วและพระยาสมุทรสงครามเป็นต้นสกุล ณ บางช้าง
เจ้าคุณพระราชพันธุ์นวลมีบุตร-ธิดากับเจ้าพระยาอัครมหาเสนา (บุนนาค) 10 คน เป็นชาย 6 คน และหญิง 4 คน ซึ่งทั้งสิบคนนับว่าเป็นราชินิกุล ได้แก่
เจ้าคุณชาย ถึงอสัญกรรมแต่ยังเยาว์
เจ้าคุณหญิงนุ่น เกิดสมัยกรุงธนบุรี พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้เป็นผู้สำเร็จราชการในพระบรมมหาราชวัง ในแผ่นดินพระบาทสมเด็จพระพุทธเลิศหล้านภาลัย เรียกกันว่า "เจ้าคุณวังหลวง"
เจ้าคุณชายก้อน ถึงอสัญกรรมแต่ยังเยาว์
เจ้าคุณชายทิน ถึงอสัญกรรมแต่ยังเยาว์
เจ้าคุณหญิงคุ้ม เกิดในพ.ศ. 2325 เป็นผู้สำเร็จราชการในกรมพระราชวังบวรสถานมงคล ในแผ่นดินพระบาทสมเด็จพระพุทธเลิศหล้านภาลัย เรียกกันว่า "เจ้าคุณวังหน้า"
เจ้าคุณหญิงต่าย เกิดในพ.ศ. 2326 รับราชการอยู่ในกับกรมหลวงเทพยวดี ในแผ่นดินพระบาทสมเด็จพระพุทธเลิศหล้านภาลัย คนทั้งหลายเรียกว่า "เจ้าคุณปราสาท"
เจ้าคุณหญิงพั้ง ถึงอสัญกรรมแต่ยังเยาว์
เจ้าคุณชายดิศ ต่อมาเป็นสมเด็จเจ้าพระยาบรมมหาประยุรวงศ์ คนทั้งหลายเรียกกันว่า "สมเด็จเจ้าพระยาองค์ใหญ่"
เจ้าคุณชายแขก ถึงอสัญกรรมแต่ยังเยาว์
เจ้าคุณชายทัต ต่อมาเป็นสมเด็จเจ้าพระยาบรมมหาพิไชยญาติ คนทั้งหลายเรียกกันว่า "สมเด็จเจ้าพระยาองค์น้อย"
ปรัชญาสถาปัตยกรรม

ปรัชญาสถาปัตยกรรม เป็นปรัชญาศิลปะสาขาหนึ่งที่เกี่ยวข้องกับคุณค่าทางสุนทรียะของสถาปัตยกรรม ความหมายและความสัมพันธ์กับพัฒนาการของวัฒนธรรม
ประวัติศาสตร์ > สมัยโบราณ

เพลโตได้รับการยกย่องว่าเป็นผู้ซึ่งมีอิทธิพลต่อสถาปัตยกรรมอย่างมาก เช่น สถาปัตยกรรมแบบ 'อุดมคตินิยม' และแบบ 'เพลโตใหม่'    อาจถือว่าเป็นรูปทรงเรขาคณิตแบบคลาสสิคในสาขาของจักรวาลวิทยา  นักคิดที่ได้รับความนิยมในยุคแรก คือ พีทากอรัส (Pythagoras)  ในประวัติศาสตร์ยุคแรก  นักปรัชญาแยกสถาปัตยกรรม ('technion') ออกจากสิ่งก่อสร้าง ('demiorgos')  โดยอ้างถึงลักษณะทางจิตในอดีต  และต่อมากลายเป็นสิ่งศักดิ์สิทธิ์หรือสิ่งทางธรรมชาติ  ที่เป็นเพียงการเสียดสีสังคมซึ่งช่างฝีมือชื่อดังสามารถกลายเป็นตัวแทนของเทพทางศาสนาได้  การแสดงผลงานแบบรูปแบบนิยมกับแบบเพลโตยังคงเป็นลักษณะสำคัญในการแยกแยะรูปแบบสถาปัตยกรรมแบบหนึ่งออกจากอีกรูปแบบหนึ่ง และทำให้เกิดความแตกต่างของปรัชญาของรูปแบบ
ปรัชญาสถาปัตยกรรมมีวิวัฒนาการมาจากปรัชญาศิลปะ ซึ่งเริ่มปรากฏในหนังสือเกี่ยวกับสถาปัตยกรรมและประวัติศาสตร์สถาปัตยกรรมในช่วงครึ่งหลังของศตวรรษที่ 20   เนื่องจากสมัยก่อนต้องพึ่งพาเทคโนโลยีและวิศวกรรม  สถาปัตยกรรมจึงถูกมองว่าเป็นศาสตร์ที่ไม่เกี่ยวข้องกับศิลปะหรือไม่ได้อยู่ในขอบเขตของสุนทรียศาสตร์แบบคลาสสิกที่มีพื้นที่จำกัด  ตามการวิจารณ์ของนักปรัชญาที่มีชื่อเสียงโด่งดัง  อย่างอิมมานูเอล ค้านท์ และ Alexander Gottlieb Baumgarten ที่ยึดมั่นในอุดมคติของ "ศิลปะบริสุทธิ์”  ซึ่งเป็นศิลปะที่ไม่ใช่ผลงานในเชิงประโยชน์ใช้สอยอย่างสถาปัตยกรรม
ประวัติศาสตร์ > สมัยใหม่

ดังที่มิเชล ฟูโกต์ นักปรัชญาสกุลหลังสมัยใหม่ได้กล่าวไว้  สถาปัตยกรรมสามารถกำหนดชีวิตทางสังคมได้  ดังนั้นจึงมีความสำคัญอย่างยิ่งสำหรับการทำความเข้าใจคุณค่าและวัฒนธรรมของบุคคล  ในหนังสือ " Discipline and Punish " ฟูโกต์ได้วิเคราะห์วัฒนธรรมร่วมสมัยผ่านโครงการสถาปัตยกรรมของ Panopticon นักโทษเรือนจำคนใหม่โดยเฉพาะ  เจเรมี เบนธัม ผู้ซึ่งเป็นเจ้าของโครงการนี้้ได้สร้างสภาพแวดล้อมที่โปร่งใสเป็นพิเศษสำหรับนักโทษ ซึ่งทุกคนจะต้องอยู่ภายใต้การเฝ้าระวังอย่างต่อเนื่อง  แม้ว่าโครงการนี้จะไม่บรรลุผล  แต่ความคิดของเบนธัมกลับมีอิทธิพลต่ออุดมการณ์ของนักโทษเป็นอย่างมาก  รวมไปถึงการเปลี่ยนแปลงแนวทางในการลงโทษทางสังคม   ขณะเดียวกันประเด็นนี้ ฟูโกต์กลับบรรลุเป้าหมายอื่น นั่นคือ การใช้สถาปัตยกรรมเป็นเครื่องมือในการศึกษาวัฒนธรรมซึ่งแสดงให้เห็นถึงนัยยะของประเด็นปรัชญานี้
อย่างไรก็ตามปรัชญาสถาปัตยกรรมในฐานะที่เป็นส่วนหนึ่งของปรัชญาศิลปะจะไม่สามารถเกิดขึ้นได้หากไม่มีศิลปะแบบอาวองการ์ดซึ่งเป็นการเปลี่ยนกระบวนทัศน์ด้านสุนทรียศาสตร์   ศิลปะที่ตั้งอยู่ในเงื่อนไขของการผลิตซ้ำของรูปภาพเชิงจักรกลส่งผลให้ต้องมองหาวิธีการใหม่ ๆ  ในช่วงเวลาเดียวกันรูปแบบสถาปัตยกรรมของกลุ่มโครงสร้างนิยมและ กลุ่มประโยชน์ใช้สอยนิยม (Functionalism) พยายามหาวิธีที่จะพิสูจน์สุนทรียภาพทางวิศวกรรมแบบใหม่ทั้งหมด  ในอีกแง่มุมหนึ่งสถาปัตยกรรมได้รับการพิจารณาว่ามีความแปลกแยกไปจากศิลปะรูปแบบอื่น ๆ (เป็นสัญญาณของความเชื่อมโยงกับความต้องการเชิงปฏิบัติของมนุษย์และสังคม) กลายเป็นข้อได้เปรียบซึ่งเป็นส่วนสำคัญของระบบคุณค่าทางสุนทรียะแบบใหม่  ลัทธิบาศกนิยม (Cubism) และ ลัทธิอนาคตนิยม (Futurism)  ได้กำหนดสุนทรียภาพที่เต็มไปด้วยรูปแบบของเครื่องจักร การสังหาร และความโหดเหี้ยม ซึ่งใกล้เคียงกับอุดมคติทางวิศวกรรมแบบเดียวกัน การสร้างสรรค์ทั้งหมดนี้เป็นมากกว่าสภาพแวดล้อมที่อำนวยความสะดวก  ทำให้สถานะของสถาปัตยกรรมในศิลปะได้รับการยกระดับขึ้น  รวมถึงความเข้าใจต่อศิลปะในตัวมันเอง[ต้องการอ้างอิง]
ประวัติศาสตร์ > ปรัชญาสกุลหลังสมัยใหม่

สถาปัตยกรรมถือว่ามีบทบาทสำคัญมากขึ้นหลังจากเกิดปรากฎการณ์ของปรัชญาสกุลหลังสมัยใหม่   R. Martin กล่าวว่า "ัมันน่าประหลาดใจว่าปรัชญาสกุลหลังสมัยใหม่เชิงวัฒนธรรมมีอิทธิพลต่อการอ้างอิงถึงสถาปัตยกรรม"  นักวิชาการบางคนอ้างว่าปรัชญาสกุลหลังสมัยใหม่ทั้งหมดมาจากแนวปฏิบัติของสถาปัตยกรรมและการปฏิเสธ " รูปแบบทางศิลปะของปรัชญาสมัยใหม่ (นวศิลป์) " ซึ่งเป็นรูปแบบทางสถาปัตยกรรม  และสถาปนิกได้บัญญัติศัพท์ในรูปแบบของปรัชญาสกุลหลังสมัยใหม่  ดังนั้น F. Jameson จึงเขียนว่า "มันอยู่ในขอบเขตของสถาปัตยกรรม  อย่างไรก็ตาม  การเปลี่ยนแปลงผลิตผลทางสุนทรียศาสตร์นั้นมองเห็นได้ชัดเจนที่สุดและปัญหาทางทฤษฎีของพวกเขาได้รับการกล่าวขานและนำมาประกอบกันมากที่สุด (... )  ในความเป็นจริงมีการถกเถียงเกี่ยวกับสถาปัตยกรรมว่าแนวคิดหลังสมัยใหม่ (... ) เริ่มปรากฏขึ้น "  ตามที่นักวิจัยได้ตั้งข้อสังเกตไว้ว่า "Barthes and Eco ซึ่งใช้คำพูดของพวกเขาจากลัทธิรูปแบบนิยมแบบรัสเซีย (Russian Formalism) มองว่าการทำลายบรรทัดฐานดั้งเดิมเป็นเป้าหมายของสุนทรียศาสตร์ (sc., รหัสความงาม)  ศิลปะเป็นสิ่งประดิษฐ์ที่มีลักษณะเฉพาะในการเป็นตัวบ่งชี้ความหมายของสิ่งต่าง ๆ ในการเล่นกับตัวตนที่ไม่มีที่สิ้นสุดตามแบบแผนเช่นเดียวกับภายในขอบเขตของมัน "  สิ่งสำคัญอย่างยิ่งสำหรับนักเขียนหลังสมัยใหม่อย่าง  โรล็อง บาร์ต (R. Bart) และ อุมแบร์โด เอโก  เห็นว่าสถาปัตยกรรมเป็นแหล่งที่มาของนวัตกรรมที่ปฏิวัติวงการศิลปะ
เอฟ. เจมสัน (F. Jameson) เชื่อว่ามีความสัมพันธ์กันพิเศษระหว่างสถาปัตยกรรมอเมริกันกับปรัชญาสกุลหลังสมัยใหม่ โดยเขาคิดว่า การกำเนิดของสถาปัตยกรรมแห่งชาติเกิดขึ้นพร้อมกันกับการบัญญัติคำศัพท์หรือความเป็นจริงของปรัชญาหลังสมัยใหม่  อย่างไรก็ตามนักวิจัยบางคนไม่เห็นด้วยกับ "ต้นกำเนิดทางสถาปัตยกรรม" ของปรัชญาสกุลหลังสมัยใหม่ของเขา  Andreas Huyssen จึงเสนอว่ากรอบความคิดของปรัชญาสกุลหลังสมัยใหม่ได้รับการกำหนดไว้ในการเคลื่อนไหวบางอย่างของวรรณกรรม  อย่างไรก็ตามนักวิจัยคนนี้ยังตั้งข้อสังเกตถึงบทบาทพิเศษของสถาปัตยกรรมในการพัฒนาแนวคิดปรัชญาสกุลหลังสมัยใหม่  มาร์ตินอธิบายว่า "Huyssen ให้เครดิตกับสถาปัตยกรรมด้วยการช่วยเผยแพร่คำจำกัดความของปรัชญาหลังสมัยใหม่ซึ่งมีต้นกำเนิดมาจากวรรณกรรมไปสู่ขอบเขตทางด้านสุนทรียศาสตร์ที่ขยายออกไปในช่วงทศวรรษ 1970"  ลีโอตาร์ด (Lyotard) เชื่อว่าสถาปนิกหลังสมัยใหม่ไม่มีอะไรเหมือนกันกับแนวคิดของปรัชญาสกุลหลังสมัยใหม่อย่างแท้จริง  และดังที่ Lyotard กล่าวไว้ในบทความ เรื่อง "Answering the Question: What Is Postmodernism?"  (ตอบคำถาม: ปรัชญาหลังสมัยใหม่คืออะไร? )  ภายใต้ชื่อของปรัชญาหลังสมัยใหม่  สถาปนิกกำลังกำจัดโครงการ Bauhaus โดยการทิ้งหนูทดลองด้วยอ่างอาบน้ำแห่งลัทธิฟังก์ชันนิสม์"
จุดเด่นของปรัชญาสถาปัตยกรรมสังเกตได้จากโรเบิร์ต เวนทูรี (Robert Venturi) ผู้ซึ่งเป็นสถาปนิกที่เขียนหนังสือซึ่งทำให้มีบทบาทไม่น้อยในการพัฒนาแนวคิดปรัชญาหลังสมัยใหม่มากกว่าการทดลองรูปแบบของสถาปัตยกรรม  R. Venturi เป็นคนแรกที่ดึงดูดความสนใจของสถาปนิกสู่ศิลปะแบบป๊อปอาร์ต   เขาปฏิเสธสถาปัตยกรรมแบบสมัยใหม่ Venturi ได้กำหนดระบบทางวัฒนธรรมแบบใหม่ขึ้น โดย Venturi ได้แสดงให้เห็นถึงความสัมพันธ์กันอย่างแนบแน่นระหว่างรูปแบบทางสถาปัตยกรรมกับอารยธรรม
วิตเกนสไตน์กับปรัชญาสถาปัตยกรรม

บ้านของวิทเกนไตน์ ถือเป็นหนึ่งในตัวอย่างที่สำคัญที่สุดของความสัมพันธ์ระหว่างปรัชญาและสถาปัตยกรรม  บ้านหลังนี้สร้างขึ้นโดย ลุทวิก วิทเกนสไตน์ (Ludwig Wittgenstein) ผู้ซึ่งเป็นนักปรัชญาชื่อดังชาวออสเตรีย ซึ่งเป็นหัวข้อของการวิจัยอย่างละเอียดเกี่ยวกับความสัมพันธ์ระหว่างลักษณะทางโวหาร  บุคลิกภาพของวิทเกนสไตน์และปรัชญาของเขา
เชื่อมโยงภายนอก

Philosophy of Architecture article in the Internet Encyclopedia of Philosophy
Panopticon วาดโดย เจเรมี เบนธัม (Jeremy Bentham) ในปี 1791
ภาพถ่าย " Stuyvesant Town - Peter Cooper Village " อ้างอิงจาก Martin R.  มันเป็นงานสถาปัตยกรรมซึ่งอาจใช้เป็นหนึ่งในการแสดงออกครั้งแรกของลัทธิหลังสมัยใหม่
ภาพถ่ายของคาสิโน "ลักซอร์" ซึ่งเป็นตัวอย่างสถาปัตยกรรมของ "ลาสเวกัส" ซึ่งเป็นพื้นฐานสำหรับการประกาศของ โรเบิร์ตเวนตูรี ยุคหลังสมัยใหม่และมีบทบาทสำคัญในการพัฒนายุคหลังสมัยใหม่ตามที่เอฟเจมสัน
ภาพถ่ายบ้านของ วิทเกนสไตน์ (Wittgenstein)
โจว จื่อ-ยฺหวี

| จื่อ-ยฺหวี |
| --- | --- |
จื่อ-ยฺหวีในเดือนมีนาคม 2024
เกิด: โจว จื่อ-ยฺหวี  (1999-06-14) 14 มิถุนายน ค.ศ. 1999 (25 ปี) ไถหนาน ประเทศไต้หวัน
อาชีพ: นักร้อง
อาชีพทางดนตรี
ที่เกิด: เกาหลีใต้
แนวเพลง:  เคป็อป  เจป็อป 
ช่วงปี: 2015–ปัจจุบัน
ค่ายเพลง:  เจวายพี  วอร์เนอร์เจแปน  รีพับลิก 
สมาชิกของ: ทไวซ์
 นักดนตรี


ชื่อภาษาจีน
อักษรจีนตัวเต็ม: 周子瑜

ฮั่นยฺหวี่พินอิน: Zhōu Zǐyú
จู้อิน: ㄓㄡ ㄗˇ ㄩˊ
เวด-ไจลส์: Chou1 Tzŭ3-yü2
เป่อ่วยยีภาษาฮกเกี้ยน: Chiu Chú-jû
 
ชื่อภาษาเกาหลี
ฮันกึล: 저우쯔위
อาร์อาร์: Jeou Jjeuwi 
เอ็มอาร์: Chŏu Tchŭwi 
 
 
โจว จื่อ-ยฺหวี (จีน: 周子瑜; พินอิน: Zhōu Zǐyú; อักษรโรมัน: Chou Tzu-yu; เกิด 14 มิถุนายน ค.ศ. 1999) ชื่อในการแสดงว่า จื่อ-ยฺหวี (เกาหลี: 쯔위) เป็นนักร้องชาวไต้หวันที่อาศัยอยู่ในเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์ ในปี 2015 ผ่านรายการเรียลลิตีโชว์ชื่อ ซิกซ์ทีน
เดือนมกราคม 2016 มีการเผยแพร่ภาพจื่อ-ยฺหวี ถือธงชาติไต้หวัน ทางอินเทอร์เน็ต พร้อมกล่าวหาว่า จื่อ-ยฺหวี สนับสนุนให้ไต้หวันแยกตัวเป็นเอกราชจากจีน เป็นเหตุให้ชาวจีนเดือดดาล ครั้นวันที่ 15 มกราคม 2016 เจวายพีเอนเตอร์เทนเมนต์ให้จื่อ-ยฺหวี ออกวีดิทัศน์ขอขมา เชื่อกันว่า ข้อกล่าวหาจื่อ-ยฺหวี นั้นเป็นไปเพื่อให้มีผลต่อความคิดของสาธารณชนในการเลือกตั้งประธานาธิบดีอันจะมีขึ้นในวันถัดมา ผู้มีสิทธิเลือกตั้งบางคนระบุว่า เดิมสนับสนุนพรรคประชาธิปไตยก้าวหน้า (民主進步黨) ซึ่งชูนโยบายหนุนเอกราชไต้หวัน ก็ต้องทบทวนความคิดใหม่หลังเกิดเหตุการณ์ของจื่อ-ยฺหวี อย่างไรก็ดี ครั้นมีการเลือกตั้งแล้ว ปรากฏว่า พรรคประชาธิปไตยก้าวหน้ายังคงได้คะแนนเสียงท่วมท้น ส่งผลให้ผู้สมัครจากพรรคได้เป็นประธานาธิบดีหญิงคนแรกในประวัติศาสตร์
ประวัติ

จื่อ-ยฺหวี กำเนิดเมื่อวันที่ 14 มิถุนายน 1999 ณ นครไถหนาน ประเทศไต้หวัน ครั้นปี 2012 แมวมองในวงการบันเทิงพบจื่อ-ยฺหวี ที่ "การประชุมเชิงปฏิบัติการทางศิลปะการแสดงของมิวซ์" (MUSE Performing Arts Workshop) ในไถหนาน จึงนำพาจื่อ-ยฺหวี ไปยังเกาหลีใต้ในปีนั้นเพื่อฝึกฝนให้เป็นดารา เมื่อได้ฝึกฝนมากว่าสองปี จื่อ-ยฺหวี จึงปรากฏตนเป็นครั้งแรกในรายการโทรทัศน์ชื่อ ซิกซ์ทีน เมื่อปี 2015 และได้รับเลือกเป็นหนึ่งในหญิงสาวเก้าคนที่ประกอบกันเป็นกลุ่มดนตรีกลุ่มใหม่ชื่อ "ทไวซ์" เพื่อเปิดตัวในเดือนตุลาคม 2015
ในปี 2015 นั้นเอง ทีซีแคนด์เลอร์ (TC Candler) ยังจัดให้จื่อ-ยฺหวี เป็นหนึ่งในร้อยบุคคลผู้มีโฉมหน้างดงามที่สุดด้วย
กรณีธงชาติ > เหตุการณ์

ในเดือนพฤศจิกายน 2015 จื่อ-ยฺหวี กับเพื่อนร่วมวงทไวซ์ ออกรายการชื่อ มายลิตเติลเทเลวิชัน (My Little Television) ในเกาหลีใต้ ในรายการนั้น จื่อ-ยฺหวี แนะนำตนว่า มาจากไต้หวัน พร้อมถือธงชาติไต้หวันและธงชาติเกาหลีใต้ อนึ่ง ยังปรากฏธงชาติญี่ปุ่นเพื่อบ่งบอกประเทศที่มาของสมาชิกคนอื่น ๆ ด้วย
หฺวาง อัน (黄安) นักร้องชาวไต้หวันซึ่งทำงานอยู่ในจีน นำรูปจื่อ-ยฺหวี ถือธงดังกล่าวลงเผยแพร่ในบัญชีซินล่างเวย์ปั๋วของตัว แล้วกล่าวหาว่า จื่อ-ยฺหวี สนับสนุนให้ไต้หวันแยกตนเป็นเอกราชจากจีน ก่อนหน้านี้ หฺวาง อัน เคยกล่าวหาบุคคลอื่น ๆ ในทำนองเดียวกันมาแล้ว เช่น หวัง สี่ (王喜) นักร้องชาวฮ่องกงซึ่งถูกหาว่า เขียนเฟซบุ๊กปรามาสจีน จนต้องออกโทรทัศน์ขออภัย
ข้อกล่าวของหฺวาง อัน ทำให้สื่อมวลชนและผู้ใช้อินเทอร์เน็ตชาวจีนตอบโต้จื่อ-ยฺหวี อย่างรุนแรงว่า หากินกับแผ่นดินใหญ่แล้วกลับหักหลังหนุนแผ่นดินแม่ให้แยกตัว ในไม่ช้า สถานีโทรทัศน์จีนก็ถอดรายการเกี่ยวกับกลุ่มทไวซ์ออกทั้งสิ้น และหัวเว่ย (华为) บริษัทโทรศัพท์เคลื่อนที่ในจีน ก็ปลดสินค้าที่จื่อ-ยฺหวี อนุมัติให้จำหน่ายในนามของเธอ เจวายพีเอนเตอร์เทนเมนต์จึงจำต้องระงับกิจกรรมทั้งหมดของจื่อ-ยฺหวี ในแผ่นดินใหญ่
ครั้นวันที่ 15 มกราคม 2016 พัก จิน-ย็อง (박진영) ประธานเจวายพีเอนเตอร์เทนเมนต์ เขียนขออภัยสื่อมวลชนจีนในบัญชีเวย์ปั๋วของตัว แล้วให้จื่อ-ยฺหวี อ่านแถลงการณ์ขอขมาลงวีดิทัศน์เผยแพร่ ความตอนหนึ่งว่า
| 0 | 1 | 2 |
| --- | --- | --- |
| “ | จีนย่อมมีหนึ่งเดียว สองน่านน้ำรวมเป็นหนึ่ง ดิฉันภูมิใจที่ได้เป็นชาวจีนมาเสมอ ดิฉันใคร่ขออภัยอย่างยิ่ง ทั้งต่อบริษัทของดิฉัน และต่อผองเพื่อนในอินเทอร์เน็ตจากสองฝั่งน้ำ ที่ดิฉันได้สร้างความเจ็บปวดรวดร้าวให้ ดิฉันละอายใจยิ่งนัก | ” |